La Casa de Cultura acull una xarrada sobre la prevenció del càncer de coll uterí de la mà d’AFIVAN
2025-07-24

Dins de les seues accions d’informació a la ciutadania de Burjassot, l’Associació de Fibromiàlgia València Nord (AFIVAN) del municipi ha programat una nova xarrada oberta a tot el poble. En aquesta ocasió, la xarrada tindrà lloc a la Casa de Cultura dimecres que ve 14 de novembre a les 18 hores.

Es comptarà amb la participació de Jessica Borrull Guardeño, matrona del Centre de Salut de Vilamarxant i investigadora doctoral a la Universitat de València. Jessica parlarà sobre la prevenció del càncer de coll d’úter, cada quants anys s’ha de fer una dona una citologia, entre altres qüestions d’interés. Així mateix, també s’explicarà què és el virus del papil·loma humà i com es pot evitar el seu contagi.

Com s’ha assenyalat, la xarrada és gratuïta i està oberta a totes aquelles persones que vulguen participar i estar informades sobre aquesta malaltia i sobre la importància de la prevenció.